6. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Γ. 8230/685/75 της 13/14 Μαρτ. 1975 (ΦΕΚ Β΄ 312) Περί καθορισμού τρόπου συνθηκών εκμεταλλεύσεως των λεωφορείων του ΕΚΤΕΛ. Έχοντες υπ’ όψει: 1.Τας διατάξεις του άρθρου 5 του Ν.Δ. 485/74, περί καταργήσεως του Ν.Δ. 223/73 και περί λήψεως μέτρων τινών βελτιώσεως της λειτουργίας των οδικών μεταφορών μαζικής μεταφοράς επιβατών του ΕΚΤΕΛ. Αποσκοπούντες δε εις την βελτίωσιν των συνθηκών εκμεταλλεύσεως και εις την προσφοράν καλλιτέρας εξυπηρετήσεως του επιβατικού κοινού της περιοχής Πρωτευούσης, αποφασίζομεν: 1.Καθορίζομεν τον τρόπον ρυθμίσεως των εν γένει συνθηκών εκμεταλλεύσεως των εις το ΕΚΤΕΛ εντεταγμένων λεωφορείων επί τη βάσει των υφ’ εκάστου λεωφορείου διανυομένων χιλιομέτρων και των μεταφερομένων επιβατών ως κατωτέρω: α)Το μετά την αφαίρεσιν των πάσης φύσεως δαπανών του ΕΚΤΕΛ εκ του συνόλου των πραγματοποιηθεισών εντός μιας διαχειριστικής περιόδου εσόδων, προερχομένων εξ απάντων των εις αυτό τύπου «Λ» και «Β-100» εντεταγμένων λεωφορείων εναπομένον ποσόν, καλούμενον διανεμητέον ποσόν, μερίζεται επί τη βάσει της μαθηματικής σχέσεως:           (Τ Λ . Χ Λ + Κ)                              Μ Λ =                         . Δ                                        Σ. (Τ Λ.Χ Δ+Κ) ένθα: Μ Λ : αναλογούν εις έκαστον λεωφορείον μέρισμα. Δ  :   το διανεμητέον ποσόν, κατά περίπτωσιν λεωφορείων ιδιωτικών και ΑΣΠΑ ή μόνον ιδιωτικών. Τ Λ : διορθωτικός συντελεστής λαμβανόμενος δια τον τύπον «Α» ίσος προς 1, δια τον τύπον «Β-100» ίσος προς 1,509 Χ Δ : τα υπό λεωφορείου τινός διανυθέντα χιλιόμετρα κατά την υπ’ όψιν διαχειριστικήν περίοδον. Σ : το άθροισμα των υφ’ όλων των λεωφορείων τύπου «Α» και «Β-100» διανυθέντων χιλιομέτρων (πραγματικών και ισοδυνάμων). Κ :  ισοδύναμα χιλιόμετρα. β)Τα ισοδύναμα χιλιόμετρα Κ εξευρίσκονται εκ της σχέσεως                ε                  ,            σ ένθα : ε : οι υφ’ εκάστου λεωφορείου και κατά την υπ’ όψιν διαχειριστικήν περίοδον μεταφερθέντες επιβάται και σ : σταθερός διαιρέτης καθοριζόμενος βάσει της παραδεκτής αντιστοιχίας δέκα (10) επιβάται ανά διανυόμενον χιλιόμετρον και όστις δύναται να αυξομειούται δι’ αποφάσεως του Διοικητικού Συμβουλίου του ΕΚΤΕΛ. 2.Δια τα λεωφορεία της γραμμής Προφήτου Ηλία – Καστέλλας, θα τηρούνται ιδιαίτεροι λογαριασμοί, ως μέχρι τούδε, λόγω ειδικών συνθηκών, η ύπαρξις των οποίων αποκλείει την κυκλοφορίαν των λοιπών λεωφορείων του ΕΚΤΕΛ εις την γραμμήν ταύτην. Η κατ’ αναλογίαν κατανομή των διαφόρων εσόδων (πλην των εξ εισιτηρίων εισπράξεων) και εξόδων του ΕΚΤΕΛ εις τα ανωτέρω λεωφορεία θα λαμβάνη χώραν επί τη βάσει των υπ’ αυτών διανυομένων χιλιομέτρων (πραγματικών και ισοδυνάμων). 3.Προς εξίσωσιν των συνθηκών εκμεταλλεύσεως, το ΕΚΤΕΛ υποχρεούται εντός εκάστης διαχειριστικής περιόδου να πραγματοποιή κατά το δυνατόν αμοιβαίας μετατάξεις λεωφορειακών γραμμών μεταξύ των διαφόρων κλιμακίων, ως και τοιαύτας λεωφορείων μεταξύ των γραμμών του αυτού κλιμακίου. 4.Η παρούσα, ης η ισχύς άρχεται από της 1ης Απριλίου 1975, δημοσιευθήτω δια της Εφημερίδος της Κυβερνήσεως. 